Diari Oficial de la Generalitat Valenciana


Sumari del DOGV 5410, del 19-12-2006 (2006/14896)

DECRET 187/2006, de 15 de desembre, del Consell, pel qual es crea un Col·legi Públic d'Educació Infantil i Primària a Sant Vicent del Raspeig, per desglossament del Col·legi Públic d'Educació Infantil i Primària Bec de l'Àguila, de la mateixa localitat.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14805


Data del document
:   15-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * centre d'ensenyament

DECRET 187/2006, de 15 de desembre, del Consell, pel qual es crea un Col·legi Públic d'Educació Infantil i Primària a Sant Vicent del Raspeig, per desglossament del Col·legi Públic d'Educació Infantil i Primària Bec de l'Àguila, de la mateixa localitat. [2006/14146]  
L'evolució demogràfica de Sant Vicent del Raspeig ha incrementat la demanda de places escolars d'Educació Infantil i Primària a un ritme superior al previst, per la qual cosa ha sigut necessari incrementar la capacitat del Col·legi Públic d'Educació Infantil i Primària Bec de l'Àguila per a atendre les necessitats de les ensenyances esmentades.  
La Inspecció Educativa de la Direcció Territorial de Cultura, Educació i Esport d'Alacant i la Direcció General d'Ensenyament han emés un informe proposta perquè es cree un nou centre docent, per desglossament del Col·legi Públic d'Educació Infantil i Primària Bec de l'Àguila.  
El centre s'ubicarà, provisionalment, en les instal·lacions que anteriorment ocupava el centre ocupacional Maigmó, que ha sigut adequat convenientment per a la seua nova destinació.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell, establix que estos centres tindran la denominació específica que determine la Conselleria de Cultura, Educació i Esport, després d'haver consultat el consell escolar municipal o, si no n'hi ha, el ple de l'ajuntament corresponent.  
El Consell Escolar Municipal, en sessió de 12 d'abril de 2005, va acordar proposar que s'assignara al nou centre escolar la denominació específica de La Almazara.  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller de Cultura, Educació i Esport i amb la deliberació prèvia del Consell, en la reunió del dia 15 de desembre de 2006,  
Decrete  
Article 1  
Es crea, per desglossament del Col·legi Públic d'Educació Infantil i Primària Bec de l'Àguila, codi 57689923, el centre docent següent:  
Província: Alacant.  
Municipi: Sant Vicent del Raspeig.  
Codi: 661692835.  
Denominació: Col·legi Públic d'Educació Infantil i Primària La Almazara.  
Domicili: c/ Dénia, 31.  
Titular: Generalitat.  
Composició: 9 unitats d'Educació Infantil i 18 d'Educació Primària.  
Capacitat: 225 places escolars d'Educació Infantil i 450 d'Educació Primària.  
Article 2  
1. El nou centre escolar inicia les seues activitats en el curs escolar 2005/2006. En tal curs escolar oferix 9 unitats d'Educació Infantil i 1 d'Educació Primària.  
2. Este centre impartirà els programes d'educació bilingüe Programa d'Immersió Lingüística (PIL) i el Programa d'Incorporació Progressiva (PIP).  
3. El centre disposarà de 10 llocs de treball de mestre d'Educació Infantil, 1 mestre d'Educació Primària i 4 mestres itinerants de les especialitats següents:  
. 1 d'Educació Primària, Idioma Estranger, Anglés.  
. 1 d'Educació Primària, Música.  
. 1 d'Educació Primària, Educació Física.  
. 1 d'Educació Especial, Pedagogia Terapèutica.  
Article 3  
1. El Col·legi Públic d'Educació Infantil i Primària Bec de l'Àguila quedarà configurat amb 6 unitats d'Educació Infantil i 12 d'Educació Primària.   
2. El centre disposarà dels llocs de treball següents:  
. 8 d'Educació Infantil.  
. 12 d'Educació Primària.  
. 1 d'Educació Primària, Idioma Estranger, Anglés.  
. 1 d'Educació Primària, Idioma Estranger, Francés.  
. 1 d'Educació Primària, Música.  
. 2 d'Educació Primària, Educació Física.  
. 1 d'Educació Especial, Pedagogia Terapèutica.  
. 1 d'Educació Especial, Audició i Llenguatge.  
Disposicions Addicionals  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
El personal docent amb destinació definitiva en el Col·legi Públic d'Educació Infantil i Primària Bec de l'Àguila, que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
Tercera  
La Direcció Territorial de Cultura, Educació i Esport d'Alacant nomenarà l'equip directiu del centre, de conformitat amb el que establix la Llei Orgànica 10/2002, de 23 de desembre, de Qualitat de l'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Disposicions finals  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, la configuració del centre.  
Segona  
El present decret tindrà efectes des de l'endemà de la publicació en el Diari Oficial de la Generalitat. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.  
Valencia, 15 de desembre de 2006.  
El president de la Generalitat  
Francisco Camps Ortiz.  
El conseller de Cultura, Educació i Esport,  
Alejandro Font de Mora Turón.